সুৰজিৎ হাটীমূৰীয়াঃ অইন প্ৰত্যেকৰে দৰে আচলতে সৰুৰ পৰাই মই এই মনোৰঞ্জন ক্ষেত্ৰখনৰ সৈতে জড়িত হৈছিলো বুলি কয় দিব নোৱাৰো। সৰুৰ পৰা মই মনোৰঞ্জ ক্ষেত্ৰখনক লৈ আগ্ৰহী আছিলো যদিও বিভিন্ন কাৰণত মই জড়িত হ'বলৈ সুবিধা পোৱা নাছিলো। পিছলৈ, ২০১৬ চনৰ পৰা মই পেছাগতভাৱে লগতে ওতঃপ্ৰোতভাৱে এই ক্ষেত্ৰখনৰ সৈতে জড়িত হৈ আছো।
সুৰজিৎ হাটীমূৰীয়াঃ এগৰাকী "শিল্পী" ৰ সংজ্ঞা একাষাৰে কৈ দিয়া সম্ভৱপৰ নহয়; কাৰণ সঁচাকৈ এই শব্দটোৰ পৰিসৰ যথেষ্ট বহল গতিকে কেৱল দুটামান শাৰীতেই এই শব্দটোক সামৰিব নোৱাৰো। কিন্তু তথাপিও, মোৰ মতে যদি "শিল্পী" শব্দটোৰ কথা ক'বলৈ যাওঁ তেতিয়াহ'লে সেয়া এয়া হ'ব যে এগৰাকী শিল্পী হ'বলৈ হ'লে এজন ব্যক্তি প্ৰথমতে উদাৰ মনৰ আৰু আকৰ্ষণীয় ব্যক্তিত্বৰ হ'ব লাগিব। ইয়াৰ লগতে, শিল্পী সত্তাটো তেওঁৰ তাত থকাটো অতিকৈ প্ৰয়োজনীয়। আনহাতে, কেৱল মাত্ৰ মনোৰঞ্জন ক্ষেতখনৰ সৈতে জড়িত এজন নিৰ্দ্দিষ্ট ব্যক্তিকেই যে "শিল্পী" বুলি ক'ম তেনে নহয়; শিল্পৰ সৈতে জড়িত প্ৰতিজন ব্যক্তিয়েই হৈছে একোজন "শিল্পী"।
প্ৰশ্নঃ দৰ্শকক আকৰ্ষণ কৰিব পৰা বিধৰ প্ৰকল্প সমূহৰ সৈতে আপুনি জড়িত হৈ ভাল পায় নে যিটো প্ৰকল্পৰ সৈতে আপুনি সংযোগ কৰিব তেনে প্ৰকল্পই আপোনাক টানে?
সুৰজিৎ হাটীমূৰীয়াঃ আচলতে, আমাৰ সৃষ্টি বোৰ হয় দৰ্শকৰ বাবেই অৰ্থাৎ দৰ্শকৰ উপভোগৰ বাবেই। গতিকে, দৰ্শকৰ ৰুচিৰ ওপৰত সৃষ্টিসমূহ বহুত নিৰ্ভৰ কৰিবলগীয়া হয়; নিশ্চিত ভাবেই দৰ্শকক আকৰ্ষণ কৰা প্ৰকল্পৰ সৈতে জড়িত হৈ মই ভাল পাওঁ। কিন্তু, সেইবুলিয়ে দৰ্শকক আকৰ্ষণ কৰিবলৈ তৰল বা সস্তীয়া সৃষ্টিশীলতাক মই প্ৰাধান্য নিদিওঁ।
সুৰজিৎ হাটীমূৰীয়াঃ আগন্তুক প্ৰকল্প বুলি ক'বলৈ গ'লে মই বৰ্তমান "Anthomania Creations" নামৰ নিজৰে এটা প্ৰডাকচন হাউচৰ বেনাৰত কেইবাটাও নতুন গীতৰ পৰিকল্পনা কৰি আছো; গীতকেইটা অতি সোনকালে শ্ৰোতা দৰ্শকৰ বাবে আগবঢ়াই দিয়া হ'ব; লগতে এখন ৱেব চিৰিজৰ পৰিকল্পনা চলি আছে । গতিকে, চাওঁচোন কিমান দূৰ সফল হওঁ। ৰাইজৰ সঁহাৰি সদায় বিচাৰিছো।
